b'\n_START_ARTICLE_\nVeliki \xc5\xa0kolj (Molunat)\n_START_PARAGRAPH_\nVeliki \xc5\xa0kolj je majhen nenaseljen oto\xc4\x8dek v ju\xc5\xbenem delu Dalmacije, ki pripada Hrva\xc5\xa1ki._NEWLINE_Veliki \xc5\xa0kolj, v nekaterih zemljevidih tudi Molunat, le\xc5\xbei nasproti rta Vtralo, od katerega ga lo\xc4\x8duje 50 m \xc5\xa1iroka in do 2,5 m globoka o\xc5\xbeina, pred vhodom v zaliv Gornji Molunat, nasproti naselja Molunat, od katerega je oddaljen okoli 1,5 km. Oto\xc4\x8dek, na katerem stoji svetilnik, ima povr\xc5\xa1ino 0,165 km\xc2\xb2. Dol\xc5\xbeina obalnega pasu je 1,83 km. Najvi\xc5\xa1ji vrh je visok 41 mnm._NEWLINE_Svetilnik je postavljen na skrajni ju\xc5\xbeni obali oto\xc4\x8dka. Iz pomorske karte je razvidno, da oddaja svetlobni signal: B Bl(3) 15s 8M. (trije zaporedni bliski v skupini en za drugim s ponovitvijo vsakih petnajst sekund, nazivni domet 8 milj).'